Kampen om tungtvannet (film)

Kampen om tungtvannet er en norsk-fransk film fra 1948. Historien er basert på den mest kjente sabotasjeaksjonen gjennomført på norsk jord under den andre verdenskrig. Den norske motstandsgruppen Kompani Linge sprengte tungtvannsfabrikken på Vemork i februar 1943.

Filmen er også kjent som La Bataille de l'eau lourde (Frankrike) og Operation Swallow: The Battle for Heavy Water (USA). Filmen er lagt opp som en rekonstruksjon av hendelsen, der flere av de personene som deltok hadde samme rolle i filmen.

Filmen er en av de norske filmene som har solgt flest billetter på kino, og ble premiereåret sett av nesten 1,2 millioner på kino.

Hovedskribent for manus var Arild Feldborg. Regien var ved franskmannen Jean Dréville og nordmannen Titus Vibe-Müller. Regiassistent var John Willem Gran, som senere ble biskop i Oslo katolske bispedømme.

 Handling 
Ved krigsutbruddet innser de allierte at tungtvannet som blir produsert på Rjukan kan bli avgjørende for utfallet av andre verdenskrig, og de begynner å planlegge aksjoner for å hindre at tungtvann kommer i den tyske krigsmaktens hender. Så følger handlingen de fire kjente tungtvannsaksjonene fram til og med senkningen av DF «Hydro» på Tinnsjøen i 1944.

 Rolleliste 
 Skuespiller  RolleJens-Anton Poulsson  som seg selv som fenrikJohannes Eckhoff  Knut Haugland Arne Kjelstrup  som seg selv  Claus Helberg  som seg selvHenki Kolstad  Einar Skinnarland  Claus Wiese  Joachim Rønneberg Knut Haukelid  som seg selv  Andreas Aabel  fenrik Kasper IdlandFredrik Kayser  som seg selv  Hans Storhaug som seg selv  Odd Rohde  Birger StrømsheimTorstein Skinnarland  som seg selv som damvokterenRolf Sørlie som seg selv  Knut Lier-Hansen som seg selv  Øyvind Øyen  Professor, major Leif TronstadThorleif Reiss  ingeniør Jomar BrunDavid Knudsen  Generaldirektør Axel Aubert, HydroTarald Haugen   Ola Hansen  sjåførFinn Bernhoft  Oppsynsmann på Vemork Einar Vaage  Vaktmann på fergen
 Alf Nølke  Tysk offiserHarald Schwenzen  General Nikolaus von FalkenhorstStevelin Urdahl  OffiserFolkman Schaanning  Sivilingeniør Raoul Dautry  spilte seg selvFrédéric Joliot-Curie  spilte seg selvLew Kowarski  spilte seg selvH.H. Halban  som seg selv som professor(kan kanskje være Hans von Halban)Allier  spilte seg selvHolme   Oberst WilsonJourdier  SambandsoffiserStibbard  RAF-offiserHaakon Arnold  Sigrid Gurie  i slettede scener til et tidligere manus

 Mottakelse i inn- og utland 
Filmen ble betegnet av anmelderne som et kvantesprang i norsk film og allerede under produksjonen uttalte regissør Titus Vibe-Müller at de tok sikte på at filmen skulle delta under Cannes-festivalen. Det skulle det ikke bli noe av, da festivalen på grunn av økonomiske utfordringer ble avlyst det året. Filmen ble produsert opp i 12 kopier, noe som var rekord for en norsk film fram til da, og fikk strålende mottagelser i både norsk og utenlandsk presse. Det var faktisk ikke en negativ anmeldelse å se. Filmen ble den mest sette på kino i Norge noensinne da den ble vist, og slo rekorder som de fleste steder ble stående i to tiår. 

Med  solgte kinobilletter i 1948 er filmen den sjette mest sette kinofilmen i Norge. Filmen ble imidlertid vist også i årene som kom, ikke minst på Norsk Bygdekino som ble opprettet i 1950, og skal sannsynligvis ha en høyere plassering på lista over de mest sette norske filmer, kanskje så høyt som andre- eller tredjeplass.

Filmen ble også den mestselgende norske film i utlandet for øvrig noensinne, og var en stor suksess i en rekke land, spesielt i Frankrike hvor den toppet kinolistene. Den kunne også vært en betydelig større suksess om Norge hadde hatt en større distribusjonsapparat enn de hadde på det tidspunktet. Filmen skulle imidlertid få premiere i en rekke land i mange år framover. 

Filmen banet uansett veien for norsk film i årene som kom, som siden er betegnet som den første store gullalderen i norsk film, ikke minst for Arne Skouens filmer i Cannes. Slik ble filmen banebrytende for norsk films anseelse, både i Norge og utlandet.

 Se også 
 Helter i Telemark, britisk actionfilm fra 1965
 Kampen om tungtvannet, TV-serie sendt i 2015

 Referanser 

 Eksterne lenker 


Kategori:Filmer fra 1948
Kategori:Norske filmer fra 1940-årene
Kategori:Norske dramafilmer
Kategori:Norske krigsfilmer
Kategori:Filmer om Norge under andre verdenskrig
Kategori:Filmer basert på virkelige hendelser
Kategori:Sort-hvitt-filmer
Kategori:Norskspråklige filmer
Kategori:Norske filmer om andre verdenskrig